PATVIRTINTA

Klaipėdos miesto savivaldybės tarybos

2013 m. vasario 28 d. sprendimu nr. T2-33

(Klaipėdos miesto savivaldybės tarybos

2013 m. lapkričio 28 d. sprendimo

 nr. T2-279 redakcija)

KLAIPĖDOS MIESTO SAVIVALDYBĖS

APLINKOS APSAUGOS PROGRAMOS (Nr. 05) APRAŠYMAS

|  |  |
| --- | --- |
| Biudžetiniai metai | 2013-ieji metai |
| Asignavimų valdytojai, kodai | Investicijų ir ekonomikos departamentas, 5Miesto ūkio departamentas, 6 |
| Programos pavadinimas | Aplinkos apsaugos programa | Kodas | 05 |
| Programos parengimo argumentai | Klaipėdos miesto savivaldybės taryba, vadovaudamasi Lietuvos Respublikos aplinkos apsaugos įstatymu, kasmet tvirtina Aplinkos apsaugos rėmimo specialiąją programą. Tačiau šios programos finansinių išteklių nepakanka įgyvendinti visoms aplinkosauginėms priemonėms, todėl savivaldybėje rengiama Aplinkos apsaugos programa, kuri apima ne tik Aplinkos apsaugos rėmimo specialiojoje programoje patvirtintas priemones, bet ir papildomas, finansuojamas iš kitų šaltinių |
| Ilgalaikis prioritetas (pagal KSP) | Tvari urbanistinė raida | Kodas | II |
| Šia programa įgyvendinamas savivaldybės strateginis tikslas | Kurti mieste patrauklią, švarią ir saugią gyvenamąją aplinką | Kodas | 02 |
| Programos tikslas | Siekti subalansuotos ir kokybiškos aplinkos Klaipėdos mieste | Kodas | 01 |
| Tikslo įgyvendinimo aprašymas:01 uždavinys. Tobulinti atliekų tvarkymo sistemą.*Komunalinių atliekų tvarkymo organizavimas*. 2013–2015 m. ketinama vykdyti Klaipėdos miesto savivaldybės tarybos patvirtintą Klaipėdos miesto savivaldybės atliekų tvarkymo planą 2013–2020 m. Vykdant Atliekų tvarkymo planą, 2013 m. bus toliau teikiamos viešosios komunalinių atliekų tvarkymo paslaugos, tęsiama antrinių žaliavų rūšiavimo plėtra, biologiškai skaidžių atliekų ir kitų specifinių komunalinių atliekų atskiras surinkimas ir tvarkymas. Pagal komunalinių atliekų susikaupimo normų tyrimus bus skaičiuojamos metinės komunalinės atliekų susikaupimo normos bei perskaičiuojamos metinės vietinės rinkliavos įmokos. Dumpių sąvartyne planuojama įrengti komunalinių atliekų mechaninio apdorojimo įrenginį, kurio paleidimas planuojamas 2014 m. 2013–2015 m. numatoma skatinti atliekų prevenciją, užtikrinant, kad Klaipėdos miesto savivaldybės teritorijoje susidarančių komunalinių atliekų kiekis mažėtų arba bent jau išliktų stabilus ekonominio augimo sąlygomis, plėsti antrinių žaliavų (įskaitant pakuočių atliekas) ir kitų perdirbti (įskaitant kompostavimą) tinkamų atliekų atskiro surinkimo (pirminio rūšiavimo) ir perdirbimo apimtį, naudoti komunalinių atliekų energetinius išteklius.*Atliekų, kurių turėtojo nustatyti neįmanoma arba kuris nebeegzistuoja, tvarkymas*. Planuojama vykdyti neprižiūrimų miesto teritorijų tvarkymą – likviduoti apleistose teritorijose, prie negyvenamų pastatų, garažų ir pan. susidariusius sąvartynus. Taip pat planuojama surinkti ir utilizuoti Klaipėdos mieste susidarančias pavojingas atliekas (dienos šviesos lempas, gyvsidabrio turinčias atliekas, baterijas, galvaninius elementus, plastiko atliekas, avarijų metu susidariusius teršalus), remti klaipėdiečių dalyvavimą visuotinėje talkoje „Darom“.*Visuomenės švietimo atliekų tvarkymo klausimais vykdymas.* Nuo 2013 m. planuojama skirti didesnį dėmesį visuomenės švietimui atliekų tvarkymo klausimais.*Asbesto turinčių gaminių atliekų šalinimas.* 2013 m., priklausomai nuo to, ar bus patenkinta užpildyta paraiška Lietuvos Respublikos aplinkos ministerijos aplinkos apsaugos rėmimo lėšoms gauti, planuojama pradėti vykdyti fizinių asmenų asbesto turinčių gaminių atliekų šalinimą Aplinkos ministerijos ir savivaldybės Aplinkos apsaugos rėmimo programos lėšomis (atitinkamai 70 % ir 30 %). Tikslas – suteikti galimybę savivaldybės gyventojams nemokamai atiduoti asbesto turinčių gaminių atliekas į asbesto atliekų šalinimo įrenginius.02 uždavinys. Vykdyti gamtinės aplinkos stebėsenos ir gyventojų ekologinio švietimo priemones.*Klaipėdos miesto savivaldybės aplinkos monitoringo vykdymas pagal Klaipėdos miesto savivaldybės aplinkos monitoringo 2012–2016 m. programą.* 2013–2015 m. numatoma vykdyti Klaipėdos miesto savivaldybės aplinkos stebėseną, remiantis 2012–2016 m. Klaipėdos miesto savivaldybės aplinkos monitoringo programa. Toliau bus tęsiami nuo 2005 m. pradėti vykdyti triukšmo, aplinkos oro, dirvožemio, biologinės įvairovės, paviršinio vandens hidrologiniai, hidrogeocheminiai ir hidrobiologiniai bei maudyklų tyrimai. *Visuomenės ekologinis švietimas*. Vykdant ekologinį švietimą, planuojama skleisti informaciją miestiečiams, moksleiviams, įmonių ekologams; organizuoti įvairias aplinkosaugines akcijas miesto bendruomenei (Žemės dienos (kovo 20 d.), Pasaulinės aplinkos apsaugos dienos (birželio 5 d.), Baltijos jūros dienos (pirmasis rugsėjo sekmadienis) paminėjimus).03 uždavinys. Prižiūrėti, saugoti ir gausinti miesto gamtinę aplinką.*Miesto vandens telkinių valymas*. Vykdant šią priemonę bus valoma 16 vandens telkinių (paviršiai ir priekrantė), t. y. šalinamos atliekos iš Klaipėdos mieste esančių vandens telkinių ir nuo žaliųjų plotų prie vandens telkinių iki 20 m nuo kranto. 2013 m. planuojama išvalyti Mumlaukio ežerą (~3 ha), esantį šiaurinėje miesto dalyje, pašalinant iš vandens telkinio dumblą, apželdinant ežero apsauginę juostą ir krantą, įrengiant lieptelius žvejams, poilsio zonas su laužavietėmis, staliukais ir suolais.Savivaldybės lėšomis bus tęsiamas Draugystės parko tvenkinių valymo projektas: bus išvalyti parke esantys vandens telkiniai ir sutvarkyta jų aplinka – pašalinti menkaverčiai krūmai ir medžiai, suformuotas pakrantės kontūras, įrengtos betono trinkelės, šiukšlių dėžės, suolai, atnaujintos vejos, atlikti kiti darbai.Jei bus patenkintos užpildytos paraiškos ES lėšoms gauti, planuojami pradėti įgyvendinti projektą „Aplinkos teršimo šaltinių Danės upės slėnyje pašalinimas“, t. y. atliekų pašalinimas iš Danės upės dugno, sąžalynų, įvirtusių medžių pašalinimas iš Danės upės, atliekų, menkaverčių krūmų, nuvirtusių medžių pašalinimas iš pakrantės. 2013–2014 m. numatoma įgyvendinti projektą „Kuršių marių akvatorijos prie Ledų rago (laivų kapinių) išvalymas“. Tai ES lėšomis finansuojamas projektas, kuris atitinka Sanglaudos skatinimo veiksmų programos priemonę VP3-1.4-AM-04-R „Vandens telkinių būklės gerinimas“. Laivų kapinės yra Kuršių nerijos rytiniame krante tarp jachtų klubo ir Kiaulės Nugaros salos. Kadangi įlankoje laidojamų laivų registracija vykdoma nebuvo, nėra jokių dokumentų, leidžiančių nustatyti tikslų metalo liekanų kiekį. Šiuo metu įlankoje galėtų būti nuo 1200 iki 1440 t metalinių laivų liekanų. Skandinant laivus juose galėjo likti neišpumpuoto kuro, kitų pavojingų medžiagų, todėl kyla reali ekologinė grėsmė gamtai. Įgyvendinant projektą numatomi šie valymo darbai: 1) grunto atplovimas hidromonitoriumi su narų pagalba; 2) grunto kasimas žemsiurbe; 3) grunto transportavimas į sąvartą jūroje; 4) laivų metalinių korpusų pjaustymas po vandeniu; 5) laivų dalių iškėlimas į baržą ir išvežimas į utilizacijos vietą.Atlikus aplinkos monitoringą, buvo rekomenduota pašalinti iš Žardės tvenkinio (1,3 ha) helofitus (nendres, švendres).Toliau bus tęsiamas ES projekto „Baltijos jūros vandens kokybės gerinimas, vystant vandens nuotekų tinklus“ įgyvendinimas – iki 2014 m. planuojama rekonstruoti 1625,5 m lietaus nuotekų tinklų, suorganizuoti 4 pažintinius vizitus lietaus nuotekų tinklų tvarkymo tematika, jaunimo ekologinę stovyklą bei 2 darbinius susitikimus.*Miesto želdynų tvarkymas ir kūrimas*. Siekiant įgyvendinti šį uždavinį, 2013 m. planuojama inventorizuoti želdynus ir želdinius, įrašyti į Nekilnojamojo turto kadastrą ir sukurti jų duomenų bazes (skaitmenines ir informacines). Taip pat bus tvarkomi esami želdynai ir kuriami nauji. Planuojama atkurti želdinius Liepų g., Lietuvininkų a., Herkaus Manto g., Šimkaus g. ir pašalinti nuo dviračių takų eismo saugumui, matomumui trukdančius želdinius Šiaurės rage, Taikos pr. nuo Baltijos žiedo iki Debreceno g., Kretingos g., Pilies g. nuo Pilies tilto iki Sausio 15-osios, Minijos g.04 uždavinys. Prižiūrėti ir vystyti poilsio gamtoje infrastruktūrą.*Medinių laiptų ir takų, vedančių per apsauginį kopagūbrį, priežiūra*. Planuojama toliau kasmet tvarkyti medinius takus ir laiptus Klaipėdos miesto paplūdimiuose Smiltynėje, Melnragėje ir Giruliuose.*Dviračių takų priežiūra ir plėtra*. Numatomos lėšos kasmetinei dviračių takų priežiūrai.Toliau bus plėtojamas dviračių takų tinklas. ES paramos lėšomis, pagal parengtą dviračių ir pėsčiųjų tako Danės upės slėnio teritorijoje nuo Biržos tilto iki Palangos kelio (miesto teritorijoje) projektą, planuojama tiesti pėsčiųjų ir dviračių taką. Pėsčiųjų ir dviračių takas drieksis nuo senamiesčio link Jono kalnelio, Danės krantine ves iki AB „Klaipėdos baldai“, po to tęsis Joniškės gatve iki Liepų gatvės tęsinio. Tiltu per Danę trasa persikels į kitą upės kranto pusę ir tęsis link Botanikos sodo, Purmalių piliakalnio ir baigsis ties Liepojos gatve. Iki 2014 m. pagal projektą planuojama nutiesti ~7,3 km ilgio ir 4 m pločio taką, įrengiant apšvietimo stulpus bei poilsio aikšteles. 2014 m. planuojamas asfalto dangos įrengimas suformuojant dviračių taką palei Danės upės krantinę nuo Jono kalnelio tiltelio iki Gluosnių skersgatvio |
| 01 tikslo rezultatų vertinimo rodikliai |
| Rodiklio pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Rodiklio reikšmė, metai |
| 2012 faktas | 2013 | 2014 | 2015 |
| Viešosios komunalinių atliekų surinkimo paslaugos teikimo aprėptis (savivaldybės teritorijos asmenų, kuriems toje teritorijoje nuosavybės teise priklauso nekilnojamojo turto objektai (išskyrus žemės sklypus be pastatų) ar kurie kitu pagrindu teisėtai valdo ar naudoja šiuos objektus, procentas) | Miesto ūkio departamentas | 78 | 94 | 95 | 95 |
| Antrinių žaliavų surinkimo konteinerių tankumas, skiriant po 1 komplektą 600 gyventojų (proc. nuo bendro gyventojų skaičiaus) | Miesto ūkio departamentas | 12,9 | 13,5 | 14 | 14,5 |
| Išrūšiuotų komunalinių atliekų kiekis (proc. nuo bendro komunalinių atliekų kiekio) | Miesto ūkio departamentas | ≤33 | <7 | <7 | <7 |
| Dienų skaičius, kai viršijamos ribinės teršalų (KD10) vertės per metus | Miesto ūkio departamentas | 10,5 | 10,5 | 10,5 | 11 |
| Dviračių takų ilgis, km | Miesto ūkio departamentas | 81,5\* |  |  |  |
| \* 2011 m. Lietuvos statistikos departamento duomenysNumatomas programos įgyvendinimo rezultatas: Įgyvendinus programą bus užtikrintas efektyvus komunalinių atliekų tvarkymas, sumažinta miesto tarša, kompensuojama aplinkai padaryta žala, prižiūrima, saugoma ir gausinama miesto gamtinė aplinka, ugdoma ekologiškai mąstanti miesto bendruomenė, vystomas dviračių ir pėsčiųjų takų tinklas |
| Galimi programos vykdymo ir finansavimo variantai:Klaipėdos miesto savivaldybės aplinkos apsaugos rėmimo specialiosios programos, savivaldybės biudžeto, paskolos, valstybės, Europos Sąjungos paramos bei kitos lėšos |
| Klaipėdos miesto 2013–2020 metų strateginio plėtros plano dalys, susijusios su vykdoma programa:2.1.2 uždavinys. Įdiegti darnaus judumo principus susisiekimo sistemoje.2.3.1 uždavinys. Užtikrinti tvarų kraštovaizdžio vystymą.2.3.3 uždavinys. Vykdyti prevencines aplinkosaugos priemones |
| Susiję Lietuvos Respublikos ir savivaldybės teisės aktai:Lietuvos Respublikos aplinkos apsaugos įstatymas, Lietuvos Respublikos miškų įstatymas, Lietuvos Respublikos saugomų teritorijų įstatymas, Lietuvos Respublikos teritorijų planavimo įstatymas, Lietuvos Respublikos mokesčio už aplinkos teršimą įstatymas, Lietuvos Respublikos savivaldybių aplinkos monitoringo įstatymas, Lietuvos Respublikos savivaldybių aplinkos apsaugos rėmimo specialiosios programos įstatymas; Lietuvos Respublikos atliekų tvarkymo įstatymas ir Atliekų tvarkymo taisyklės, Klaipėdos miesto savivaldybės tarybos sprendimais patvirtinti: Klaipėdos miesto savivaldybės atliekų tvarkymo planas 2009–2018 m., Klaipėdos miesto savivaldybės komunalinių atliekų tvarkymo taisyklės, Klaipėdos miesto savivaldybės tarybos 2010 m. rugsėjo 8 d. sprendimas Nr. T2-246 „Dėl pritarimo dalyvauti projektuose pagal Europos kaimynystės ir partnerystės priemonės Lietuvos, Lenkijos ir Rusijos federacijos (Kaliningrado srities) bendradarbiavimo per sieną programą“, Klaipėdos miesto 2013–2020 m. strateginis plėtros planas |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_